Sisukas Pharma Start ootab tudengeid!
#000000
Südameapteegi töötaja on sellel veebilehel Südameapteegi kaubamärgi all tegutsevate proviisorapteekide töötaja.
#000001
Rikkalik tervisepakett, mis tagab tööandja kulul kõigile apteekritele kaasaegse tervisekindlustuse.
#000002
Personaalne arengutee Südameapteegis, mis lisab tööle mitmekesisust ja vaheldusrikkust.
#000003
“Südameapteek on minu jaoks justkui suur pere, tore kollektiiv ja ühtsustunne. Meil on oma selge slogan – “Sinu tervis on meie südameasi”, mis kannab endas tugevat kindlat sõnumit. Meil on Pharma Akadeemia läbimõeldud ja hea tasemega sisekoolitused ja Südameapteegi inspiratsioonipäevad. Meil on e-proviisor, mis meid abistab ja kust leiame kiirelt vastuseid ja abi.” (kolleeg räägib)
#000004
Südamega apteek südamega apteekrile. Klientide tervis on meile südameasi. Oma apteekritele on Südameapteegi kaubamärgi all tegutseva frantsiisiketi proviisorapteegid südamega tööandjad.
#000005
Apteekri amet on südamega töö. See ei ole lihtsalt töö, vaid missiooniga amet, mis aitab Eesti inimestel olla terve ja tegus. Apteek on lahutamatu osa riigi esmatasandi meditsiinist. Apteeker kõige lähem ekspert, kelle käest inimesed igapäevaselt tervisenõu küsivad ja abi saavad. Usume, et oma tervise heaks saab ise väga palju ära teha ja meil, apteekritel on siin oluline roll. Südameapteegi kaubamärgi all tegutsevad proviisorapteegid loovad töökeskkonna, mis aitab apteekritel teha südamega tööd.
#000006
Südameapteegi frantsiisiketis tegutseb 69 apteeki ja meie e-apteek. Südameapteegi kaubamärgi tugevaim alustala on kõrgelt haritud proviisorid ja farmatseudid, kes keskenduvad lisaks ravimite müügile ka tervisetoodete pakkumisele ja tervisealasele nõustamisele. Leia meie Südameapteegid siit.
#000007
Meil on kokku üle 360 töötaja, üle Eesti
Tallinnas ja Harjumaal on 60% töötajatest, 40% Eesti teistes piirkondades
Peamiselt töötavad meil naised, tänase seisuga töötab Südameapteegi frantsiisiketis 25 meest
Apteegis töötavad: juhatajad (16%), proviisorid (21%), farmatseudid (41%), klienditeenindajad, abitöötajad, koristajad
Töötajate keskmine vanus on 42 aastat ning keskmine tööstaaž Südameapteegis on 7 aastat
Töötajate pühendumise protsent on 83% (mõõdik iga-aastane töötajate rahulolu-uuring)
#000008
Sinu süda on õiges kohas! See on meie, Südameapteegi kaubamärgi all tegutsevate proviisorapteekide tööandja lubadus, mille lugu saab alguse juba päevast, kui Sa eriala valisid. Südameapteekide roll on Sind toetada, et valitud tee apteekrina oleks värske ja arendav.
#000009
Usume, et apteegiteenuse kõige olulisem osa on apteekri oskus nõustada. Nõustamisoskus vajab elukestvat täiendõpet ja head töökeskkonda, mille tagavad Südameapteegi töötajatele loodud väärtuspakkumise kolm tugisammast: tervisepakett “Ole Terve!”, koolituskeskus Pharma Akadeemia ja talendiprogramm Arengupuu.
#000010
Muidugi leiame me aega, et oma saavutuste üle rõõmustada ja ühiselt koos olla!
#000011
Südames on tore! Liitu meiega!
#000012
Oleme Asjatundjad suure algustähega ehk oma eriala parimad esindajad.
Oskame oma klientidele alati selgelt ja ladusalt tutvustada meie arvates parimaid ravimeid ja tooteid.
Oleme oma klientidele vajalikud – meie soovitused ja selgitused ravimite koos- ja kaasmõjude kohta on oodatud ning hinnatud.
Me täiendame end pidevalt oma erialal, meie teeninduskvaliteet vastab alati parimale tasemele.
#000013
Me oleme kliendi jaoks alati olemas – kogu meie tegevus töökeskkonnas on suunatud tema heaks. Kliendi tervis on meie südameasi!
Me pühendume igale kliendile – ei ole suuri ega väikeseid probleeme, ei ole tähtsaid või ebatähtsaid küsimusi.
Me süveneme iga toote eelistesse ning tunneme neid.
Vajadusel otsime lahendusi koostöös arstide ja pereõdedega või küsime nõu kolleegidelt.
#000014
Oleme innustatud soovist olla professionaalsed nõuandjad ravimite, tervisetoodete ja terviseküsimuste valdkonnas.
Me oleme teotahtelised ja avatud uutele lahendustele, mis aitavad kaasa klientide tervise paranemisele.
Soovime rakendada organisatsiooni parimaid teadmisi ja oskusi ka oma apteegis.
Oleme valmis otsima ise lahendusi eesmärkide saavutamiseks. Võtame vastutuse.
#000015
Südamega töötegemist soosib pere – ja töötajasõbralik keskkond. Seepärast tunneme uhkust 2022. aastal Sotsiaalministeeriumi poolt Südameapteegile antud peresõbraliku tööandja kuldmärgise üle! Jätkame pühendumusega töötajate heaolu toetamist ja peresõbralike väärtuste kandmist Südameapteegi kaubamärgi all tegutsevates proviisorapteekides.
#000016
Ole Terve on Südameapteegi töötajate jaoks loodud tervisepakett, mis aitab olla terve neil, kelle töö on anda igapäevaselt klientidele tervisenõu. Tervisepakett sisaldab rikkalikku tervisekindlustust ja personaalset valikuvõimalust sobiliku paketi kokkupanemisel.
#000017
Juba pikaajalise traditsioonina moodustab osa paketist kolm tasustatud tervisepäeva aastas*, mida Südameapteegi apteekide töötajad aastaid kõrgelt on rahulolu-uuringutes hinnanud. See tähendab, et lisaks 28-le puhkusepäevale aastas on võimalik kasutada kolme tervisepäeva enda või oma pereliikme tervise eest hoolitsemiseks.
#000018
Ole Terve annab võimaluse valida kolme tervisepaketi vahel: 1. rikkalik tervisekindlustus, 2. sporditoetus Stebby`s või 3. ehk mõlemat sisaldav pakett, et nõnda sõna otseses mõttes igakülgselt terve olla.
#000019
Unikaalne tervisekindlustus katab suures mahus nii hambaravi, eriarstiabi, tervisekontrollid ja -uuringud, analüüsid jpm tervisega seotud teenuseid!
#000020
Toetame osalemist spordi- või terviseüritusel, kompenseerides Südameapteegi töötajate osalustasu. Pakett pakub sportimis- ja taastusraviteenuseid Stebby süsteemis (endine SportID).
#000021
Lisaks saavad kõik Südameapteegi töötajad paketi raames põhjaliku regulaarse tervisekontrolli ning näidustusel lisandub prillikompensatsioon.
#000022
Apteekrid teavad hästi, et oma tervise eest annab palju ise ära teha ja apteegist on saanud meie argielu oluline osa. Järjest enam tullakse apteeki, et püsida terve, mitte ainult siis, kui haigus kimbutab. Seepärast on kõigil Südameapteegi töötajatel võimalus soetada soodushinnaga tooteid kliendiprogrammi VIP tasemel.
#000023
Südameapteegi poolt loodud Ole Terve tervisepakett annab igaühele võimaluse kasutada seda vastavalt oma isiklikule vajadusele. Apteekrite seas on populaarseks osutunud kõik, mis aitab tervist hoida nagu tervise- ja analüüsipaketid või füsioteraapia, kuid kindlasti ei saa alahinnata hambaravi.
#000024
* – Rakendamine on Südameapteegi kaubamärgi all tegutsevatele apteekidele frantsiisijuhendi alusel soovituslik.
#000025
Apteekritena teame, et inimene saab ise oma tervise heaks palju ära teha. Kooli ajal tegelesin võistlusspordiga, olin ujuja. Täna mängin vabal ajal jalgpalli, käin jõusaalis ja sõidan jalgrattaga ning üha enam olen hakanud harrastama pikamaa jooksu. Inimesel, kes sporti teeb, on rohkem energiat, et eesmärkideni jõuda. Ise valisin Südameapteegi tervisepaketi, mis aitab rahastada sportlikke hobisid ning sisaldab ka tervisekindlustust ning olen väga rahul.
#000026
Apteekrite töö on väljakutseid täis ning kahte ühesugust tööpäeva ei ole meil kunagi. Kindel on vaid see, et kohustuslikud 10 000 sammu päevas kogunevad tihti märkamatult, inimesi tuleb alati tipptasemel nõustada ja abistada, haiguste hooajal peab olema valmis appi tõttama teistesse apteekidesse ning selle kõige juures tuleb anda endast kõik, et püsiksid tippvormis nii vaimselt kui ka füüsiliselt.
Töö apteekrina on pannud Kerli rohkem haiguste ennetamisele mõtlema ning aidanud aru saada, mida ta enne proviisoriks õppimist ehk teisiti oleks võinud teha. „Praegu võtan kasvõi vitamiinegi teadlikumalt. Vanasti mõtlesin, et multivitamiinikuur muudab mu tervemaks, tegelikult ma isegi ei teadnud, kas ja milliste ainete puudus mu organismis on. Nüüd käin usinalt ennetavates tervisekontrollides enne, kui toidulisandeid võtma hakkan. Oma süü on selles ka muidugi Südameapteegil, kes pakub töötajatele tervisekindlustust, mis võimaldab hambaid ravida, käia ennetavates tervisekontrollides, teha toidutalumatuste teste, selgitada välja mineraalide ja vitamiinide tase ning hoolitseda oma vaimse tervise eest. See on selline südamerahupakett,“ räägib usin tervisekontrollija.
Nii kuuluvad proviisori iga-aastaste kohustuslike tervisekontrollide hulka kindlasti hambaarsti külastus ja nahaarsti visiit sünnimärkide kontrollimiseks. Viimast seepärast, et Kerlil on hele nahk, aga suur armastus soojamaa reiside ja pikkade päikesevannide vastu.
„Tervisekindlustus on pannud mind küll rohkem oma tervisele tähelepanu pöörama ja just ennetavalt tegelema. Osad kolleegid on valinud sellise tervisekindlustuse, mis kompenseerib ka retseptiravimeid ning prillide- ja kontaktläätsede soetamist. Päris tihti juhtub nii, et kohvinurgas uuritakse üksteiselt, kes ja millises tervisekontrollis käinud on. Nii saavad teised ka häid ideid, kuhu veel minna, et tervisekindlustust ikka 100% oma tervise hüvanguks ära kasutada. Ka meie tubli personaliosakond ei luba meil unustada tervisekindlustuse olemasolu ja tervise eest hoolitsemist,“ kiidab proviisor tublisid kolleege.
#000027
Pharma Akadeemia on unikaalne koolituskeskus, mille koolitusprogrammid on välja töötatud just apteekritele, et tagada erialane areng ja ekspert-teadmiste värskus. Akadeemia on kättesaadav kõigile Südameapteegi töötajatele.
#000028
Kõige olulisem apteekri ameti juures on oskus nõustada. Kuulates apteekreid ja kliente, jääb meie töös kõlama üks: nõustamine, nõustamine, nõustamine. Uuringufirma Dive alusel andsid kliendid Südameapteegile parima teenindusega apteegi tunnustuse.
#000029
Südameapteegi apteekrite tugevat nõustamisoskust toetab pika traditsiooniga koolituskeskus Pharma Akadeemia, mille programmide elluviimisel on kaasatud farmaatsia- ja meditsiinivaldkonna tipud kui ka meeskonnajuhtimise ja nõustava teenuse koolitajad.
#000030
Oma panuse Akadeemias annavad apteekrid, kes igapäevase töö rikastamiseks on valinud Arengupuul enda jaoks koolitaja või praktikantide mentori arenguvõimaluse.
#000031
Mis teeb Pharma Akadeemiast akadeemia? Pharma Akadeemia koolitusprogramme on Südameapteegi kaubamärgi all järjepidevalt arendatud mitmeid aastaid. Täiendõppe kava koosneb viiest põhimoodulist, mis loob tugeva vundamendi, mida omakorda täiendatakse uute, ajakohaste teemade, loengute ja koolitustega.
#000032
Eraldi sammas on välja töötatud tudengitele, milleks on Pharma Start praktikandiprogramm, ülejäänud moodulid on aga täiend- ja lisaõppeks kogemustega Südameapteegi töötajatele, kattes kõik vajaminevad oskused. See teebki programmist akadeemia, mitte lihtsalt kursused.
#000033
Pharma Akadeemia on jaotatud viide põhimoodulisse:
#000034
Proviisori ja farmatseudi pädevuse tõstmise koolitused (40 ainepunkti ulatuses kahe aasta kohta)
#000035
Meeskonnaüritused koos silmaringi avardava ettekandega
#000036
Pharma Start programm praktikantidele koos mentoriga
#000037
Tänaste ja tulevaste juhtide töötoad
#000038
Nõustamise kõrge tase on järjepidev töö iseendaga. Selleks oleme apteekreid toetanud nii erialaste- kui ka koolitustega, mis teevad hingele pai. Pharma Akadeemias on kaks suuremat suunda: erialased ja enesejuhtimise alased koolitused, kus valdkonnad ja fookused aasta kaupa varieeruvad. Enesejuhtimise alla kuuluvad aga omakorda näiteks psühholoogia-, mindfulness ja ka inspiratsioonikoolitused, mis tervikuna aitavad meil teha südamega oma tööd.
#000039
Apteekri amet on südamega töö. See saab alguse päevast, kui valisid proviisori või farmatseudi eriala.
Pharma Start on Südameapteegi frantsiisiketi praktikaprogramm, mis aitab Sul leida oma tee apteekrina.
#000040
Kandideeri Südameapteegi praktikaprogrammi Pharma Start, kuna:
#000041
Igal praktikandil on personaalne mentor-praktikajuhendaja.
Südameapteegi kaubamärgi all tegutseva proviisorapteegi praktikakohad on frantsiisijuhendi alusel soovituslikult tasustatud.
Programmi käigus külastad erinevaid Südameapteegi kaubamärgi all tegutsevaid proviisorapteeke ja osakondi, mis avab kaasaegse apteegiteenuse erinevaid tahke. Saad erinevate ametikohtade ja apteekide tööd varjutada ja laiema pildi Südameapteegist ja selle tugiüksustest tervikuna!
Apteek on osa esmatasandi meditsiinist ning programmis on õppekäigud teistesse tervishoiuasutustesse.
Vaid Südameapteekide praktikandid saavad osaleda Pharma Akadeemia koolitustel.
Igal praktikandil on juurdepääs e-proviisorile koos juhendamisega.
Praktikaprogrammi raames toimub erinevaid üritusi ning praktika lõpeb ühise meeleoluka meeskonnaüritusega!
#000042
Mõte õppida farmaatsiat tekkis mul juba gümnaasiumis. Töövarjupäeva raames külastasin Magdaleena Südameapteeki ning olin sealse juhataja töövari. Peale haiglaapteegis saadud põnevat kogemust oli minu otsus saada farmatseudiks kindel. Kõige põnevamad ained minu õpingutes olid farmakoloogia, farmakoteraapia ning ravimite valmistamine. Kõige keerulisem oli kindlasti keemia, kuid õnneks sooritasin kõik eksamid positiivse tulemusega!
Oma teekonda Südameapteegis alustasin 2019a suvel, kohe peale esimese õppeaasta lõppu. Alguses töötasin Nautica Südameapteegis klienditeenindajana ning käisin abis ka teistes apteekides. Novembris liikusin Kakumäe Südameapteeki, kus minu praktika kulges suurepäraselt, parimas kollektiivis. Kindlasti pean veel palju teadmisi omandama, kuid tean, et minu meeskond on alati nõus mind aitama ja toetama. Peale lõpetamist plaanisin jätkata erialatööd Kakumäel ja nii ka läks!
#000043
Otsustasin oma praktika teha Südameapteegis, sest siin oli värbamisprotsess kõige kiirem ja meeldivam, samuti meeldisid mulle väga Südameapteegi hüved (spordi- ja tervisepakett).
Mind võeti kohe väga soojalt vastu! Juba esimeste nädalatega sain aru, et olen õige valiku teinud. Kõik olid nii toetavad ja vastasid igale mu küsimusele.
Meie tiimis on nooruslikud, ägedad ja abivalmid inimesed. Enda praktikalt sain kaasa oskuse suhelda klientidega avatult ja professionaalselt. Tahan alati tekitada neis tunde, et nad võivad mind usaldada ning ootan neid rõõmsa meelega tagasi. Iga päev on eriline ja õpetab midagi uut – isegi peale kahte aastat.
Tulge meile praktikale kui soovite toetavat ja professionaalset keskkonda, et panna tugev alus oma tulevasele karjäärile!
#000044
*Apteegis saab valmistada nõuetekohases valikus ravimeid
#000045
Tublisid praktikante ootab võimalusel püsiv töökoht Südameapteegi kaubamärgi all tegutsevas proviisorapteegis. Südameapteekrite personaalset erialast arengut toetab talendiprogramm Arengupuu.
#000046
Huvi korral võta ühendust Südameapteegi värbamispartneriga siin.
#000047
Arengupuu on talendijuhtimise programm, mis aitab igal Südameapteegi töötajal oma oskuseid arendada, end teostada, rakendada oma anded ning teenida lisatulu* vallas, mis just teda huvitab.
#000048
Esimeseks Arengupuu harukohaks on valik meeskonnajuhi või spetsialisti suunal.
#000049
Programm on unikaalne, kuna aitab apteekril leida enesele personaalne oskuste arendamise ja töö rikastamise suund ka siis, kui juhi amet ei ole eesmärk.
#000050
Südameapteegi talendiprogrammis on spetsialistidele tavapärasest rohkem valikuid, mis aitavad neil oma oskuseid igakülgselt täiendada. Töötades apteekrina, on võimalus arendada oma oskuseid näiteks praktikantide juhendaja-, tervisenõustajana, noorte mentorina, Pharma Akadeemia koolitajana, Südameapteegi brändisaadikuna, apteegikosmeetika eksperdina või nõustada inimesi läbi meedia, andes ekspert-intervjuusid.
#000051
Talendiprogrammi toetab konkurentsivõimeline töötasu ning motiveeriv ja läbipaistev tulemustasusüsteem.*
#000052
Meid iseloomustab tunnustav juhtimine. Piirkonnajuhid on valdkonda tundvad erialatöötajad ning rakendatud on edasiviiv tagasiside süsteem.
#000053
Suurepärane töö ei ole kunagi iseenesestmõistetav. Tunnustame ja premeerime aasta jooksul silma paistnud töötajaid ja meeskondi erinevates kategooriates Südameapteegi Galal. Ütleme lillede ja kingitusega aitäh neid, kes Südameapteegi töötajate peres on oma panuse andnud viis ja enam aastat.
#000054
* tulemustasusüsteemi ja lisatasude rakendamine on Südameapteegi kaubamärgi all tegustevate proviisorapteekidele frantsiisilepingu alusel soovituslik.
#000055
Nikolai Hodosevitš alustas oma erialast karjääri kuus aastat tagasi koduapteegis klienditeenindajana. Südameapteegis on ta teadlike sammudega uusi kogemusi oks-oksa haaval kogunud, töötades proviisorina 24/7 avatud Tõnismäe Südameapteegis, kust on nüüdseks liikunud Kakumäe Südameapteeki. Nikolai annab apteekrina igapäevaselt oma klientidele parimat tervisenõu ja aitab mentorina praktikante, kes teevad esimesi samme apteegitöös. See oli väga hea võimalus Südameapteegi talendiprogrammis Arengupuu, mis andis Nikolaile võimaluse leida eraldi tasustatud lisatöö ja panna end proovile erialase juhendajana. Lisaks osaleb Nikolai Südameapteegi arenguprogrammis, kus omandab ja täiustab ka laiemalt oma nõustamis- , suhtlemis- kui ka meeskonnajuhtimise oskusi.
#000056
“Südameapteegis tunnen, et piirkonnajuht päriselt ka hoolib, töötajat väärtustatakse ja tervisekindlustus annab turvatunde 😊”
#000057
Sinu süda on õiges kohas! See on Südameapteegi lubadus, mis saab alguse päevast, mil oma eriala valisid.
Südameapteegi roll on Sind toetada, et valitud tee apteekrina oleks alati värske ja arendav.
#000058
Südameapteegis on spetsiaalselt apteekrite jaoks välja töötatud väärtuspakkumine, mis sisaldab kolme ainulaadset programmi meie töötajatele: a) tervisepaketti “Ole Terve!”, b) koolitusprogrammi Pharma Akadeemia, c) talendiprogrammi Arengupuu.
#000059
Võimalik osta Südameapteegist soodushinnaga tooteid , mis eeldab kliendiprogrammiga liitumist ning pakub VIP taseme soodustusi.
#000060
Tervisepakett Ole Terve, mis annab võimaluse paindlikult valida spordikompensatsiooni, tervisekindlustuse või mõlemat sisaldava paketi vahel.
Lisaks 28-le puhkusepäevale aastas on võimalik kasutada 3 tervisepäeva enda või oma lähedase tervise eest hoolitsemiseks*
Pakume töötajale perioodilist põhjalikku tervisekontrolli
Toetame osalemist spordi- või terviseüritusel
Pakume soodustust MyFitness spordiklubis ning kasutame sportimis- ja taastusravi teenuseid Stebby süsteemis
#000061
Maksame toetust lapse sünni puhul*
Kingitused abiellumise, lapse sünni, lapse 1. klassis koolitee alustamise puhul,
Kooliteed alustava lapse vanemale esimene koolipäev tasustatud vaba päev*
Toetus lähedase inimese kaotuse korral. Samuti maksame töötaja surma puhul tema perele matusetoetust*
Südameapteek toetab oma kaubamärgi all tegutsevate proviisorapteekide osalemist peresõbraliku ettevõtte programmis
#000062
Saame kõik kokku ja veedame kolleegidega koos lõbusalt aega Südameapteegi suveGalal ja apteegimeeskondade ühisüritustel.
Tunnustame ja premeerime parimaid töötajaid ja apteegimeeskondi erinevates kategooriates Südameapteegi pidulikul vastuvõtul.
Peame oma kolleege meeles erinevate tähtpäevade ja sündmuste puhul
#000063
Piirkonnajuhid on valdkonda hästi tundvad erialatöötajad
Põhjalikud arenguprogrammid juhtidele, mis toetab head töökeskkonda
#000064
Laiapõhjaline koolitusprogramm läbi Pharma Akadeemia
#000065
* Frantsiisijuhendi alusel soovituslik kõigile Südameapteegi kaubamärgi all tegutsevatele proviisorapteekidele
#000066
Proviisor Kerli: apteeker peab andma endast kõik, et püsida tippvormis nii vaimselt kui ka füüsiliselt
#000067
Millised on apteekrite salanipid tervena püsimiseks ja haiguste ennetamiseks, kas nad teavad viirushaigustega võitlemisest midagi, mida teised ei tea ja mida nad arvavad populaarsetest multi-, C- ja D-vitamiinidest?
#000068
Proviisor Marel: flirt mõttega keemiaõpingutest kombineerituna väikese annuse juhusega võib lõppeda proviisoriks saamisega
#000069
„Teadsin alati, et ühel päeval astun kõrgkooli. Kuigi keemiaõpingud tõmbasid mind tugevalt, siis tore juhus viis mind hoopis proviisoriks õppima. Väikesest Tõrvast suurde Tartusse jõudes sain aru, et minu elus algab täiesti uus etapp. Kontrast oli suur ning õppima pidin palju,“ meenutab Marel ülikooli algust.
#000070
Parima teenindusega apteegi teenindusjuht Kadri: üksnes motiveeritud töötaja saab pakkuda head teenindust
#000071
Proviisor Kadri Villemsoni soontes voolab kirg apteekriameti ja teiste inimeste aitamise vastu juba varajasest east. Apteegi teenindusjuhi karjääritee sai alguse lapsepõlves, kui ta käis oma vanaema apteekides abis lutte sorteerimas ja augurauaga mängimas ning hiljem ka koristamas.
#000072
Nõustamisteenuste juht Olesja: pigem olen hea apteeker kui halb arst
#000073
Olesja Kuznetsova oli väike tüdruk, kui palus kogu hingest oma medõena töötavat tädi, et too talle mängimiseks päris süstlad tooks. Olgu süüdlaseks süstlad või väikese tüdruku vankumatu tahe olla täiskasvanuna kuidagigi seotud meditsiinimaailmaga, aga täna on Olesja pühendanud end apteegi nõustamisteenuste edendamisele.
#000074
Apteeker Nikolai missioon: soovin patsientidele infot edastada lihtsamas keeles
#000075
Proviisor Nikolai Hodosevitši karjäärilugu algas legendaarse kirjaga personalijuhile: “Kogemust mul veel pole ja töökitlit samuti mitte. Kas mul oleks siiski võimalik apteegis töötada?”. Kuue aastaga on teotahteline noormees jõudnud apteegi klienditeenindajast asejuhatajaks.
#000076
Apteeker, kes on aidanud Pirital nelja põlvkonda
#000077
Kohalike inimeste jaoks on Pirita Südameapteegi juhataja Marika Lätt justkui oma inimene, keda teavad nägu- ja nimepidi pea kõik piirkonna inimesed. Marika on 100-aastase ajalooga apteegis töötanud enam kui 35 aastat, mille jooksul on ta abistanud mõne perekonna puhul lausa nelja põlvkonda.
#000078
Soovin kuulda praktika- või tööpakkumisest lähemalt
#000079
Südameapteegi kaubamärgi all tegutseb 69 apteeki ja Südameapteegi e-apteek. Ettevõte annab tööd enam kui 350-le töötajale üle Eesti. Südameapteegi tugevaim alustala on kõrgelt haritud proviisorid ja farmatseudid, kes teevad oma tööd südamega. Südameapteegid keskenduvad lisaks ravimite müügile ka tervisetoodete pakkumisele ja tervisealasele nõustamisele.
#000080